Държавен вестник, бр. 79, 2013 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  79
(3) В звената, където няма предвидени 
или заети длъжности по ал. 1, директорите 
на ОДМВР или упълномощени от тях длъж­
ностни лица, както и началниците на РУ, с 
писмена заповед възлагат провеждането на 
инструктаж и отвод на дежурния в ОДЦ/ОДЧ 
или други служители.
(4) При инструктаж на смесен наряд длъж­
ностните лица, определени да го извършат, 
поставят задачите устно, като се предоставя 
възможност същите да бъдат въведени в РСОД 
(при наличие на техническото средство).
Чл. 47. Непосредствено преди провежда­
нето на ежедневен инструктаж определените 
за целта служители са длъжни: 
1. да са запознати с оперативната и път­
нотранспортната обстановка; 
2. да извършват проверка на наличността 
на полицейските служители, определени за 
изпълнение на дейността по пътен контрол, 
и униформеното им облекло и оборудване, 
като се информират за здравословното им 
състояние и готовността им за работа;
3. да извършат преглед на състоянието и 
готовността за експлоатация на автомобилите, 
мотоциклетите и техническите средства за 
контрол, определени за смяната;
4. да подготвят допълнителните задачи за 
инструктажа.
Чл. 48. (1) Инструктиращият по време на 
инструктажа:
1. информира служителите за по-харак­
терните правонарушения през денонощието, 
за издирваните лица и МПС, както и други 
данни, имащи отношение към състоянието 
на оперативната и пътнотранспортната об­
становка;
2. запознава полицейските служители с 
разстановката на силите и средствата за де­
нонощието и поименното им разпределение 
по видове наряди;
3. информира за наличието и местона­
хождението на други наряди в съответната 
територия за съответната работна смяна; 
4. възлага конкретни задачи на нарядите 
за непосредствено изпълнение на дейността 
по пътен контрол, като по възможност ги 
предоставя на електронен носител за въвеж­
дане в РСОД;
5. указва в часови графици по образец 
(приложение № 10) времето за обслужване 
на постове, маршрути и точките за контрол 
съобразно пътнотранспортната обстановка, 
провежданите мероприятия, метеорологич­
ните условия и др.;
6. определя старшите на нарядите;
7. разпределя и предоставя техническите 
средства за контрол.
(2) Допълнително възникнали конкретни 
задачи се възлагат на нарядите чрез сред­
ствата за комуникация или по електронен 
път за въвеждане в РСОД от ОДЧ/ОДЦ и/
или прекия ръководител.
Чл. 49. Проведеният инструктаж се до­
кументира с подписите на инструктиращия 
и инструктираните в ежедневната ведомост.
Раздел ІІ
Ред за непосредствено изпълнение на дей­
ността по пътен контрол
Чл. 50. (1) При изпълнение на дейността 
по пътен контрол с автомобил или мото­
циклет нарядът се движи в транспортния 
поток така, че да не създава затруднения за 
другите участници в движението и следи за 
поведението им.
(2) При осъществяване на пътен контрол 
служебният автомобил престоява така, че 
да не затруднява останалите участници в 
движението.
(3) Ползване на специален режим на дви­
жение се осъществява съгласно нормативните 
разпоредби, като се предприемат необходимите 
мерки за безопасност. 
Чл. 51. (1) При изпълнение на дейността 
по пътен контрол полицейските наряди осъ­
ществяват превенция на правонарушенията 
чрез видимо присъствие, осъществяване на 
контрол и регулиране на движението в съот­
ветната територия. 
(2) Дейността по пътен контрол се изпълня­
ва извън служебните помещения и МПС, като 
полицейските служители могат да извършват 
и обход пеша в рамките на указаните за пос­
та или маршрута граници за изпълнение на 
конкретни задачи. 
(3) Изискването по ал. 2 не се отнася при 
работа с автоматизирани технически средства 
за контрол, монтирани в автомобил.
(4) Извършването на контрол пеша се 
прилага по пътищата и улиците с интензивно 
движение, както и на уязвими места, където 
движението или разполагането на служебен 
автомобил е неефективно или невъзможно.
(5) Служителят, осъществяващ дейност по 
пътен контрол, предприема мерки за осигу­
ряване на личната си безопасност. 
(6) Забранява се осъществяването на дей­
ност по пътен контрол на платното за движе­
ние при намалена или ограничена видимост 
и хлъзгав път, с изключение на случаите при 
обработване на ПТП или при участие в масо­
ви, заградителни и други мероприятия, като в 
тези случаи служителите предприемат мерки 
за осигуряване на личната си безопасност.
Чл. 52. (1) При обхождане на постовете и 
маршрутите нарядите изпълняват указанията 
за работа в маршрута и утвърдения часови 
график. 
(2) При обхождане на маршрутите нарядите 
със служебни превозни средства осъществяват 
при необходимост периодичен контакт с дру­
гите видове наряди на съответната територия, 
като взаимно се информират за състоянието 
на оперативната и пътнотранспортната об­
становка.